Gerwyn Price, noul campion mondial la darts. "Dorinţa era să fiu jucător de rugby".
Gerwyn Price este noul campion mondial la darts. Câștigătorul turneului merge acasă cu 553.000 euro. Price a jucat rugby până în 2016.
Gerwyn Price este noul campion mondial la darts. Dar nu ăsta e cel mai interesant lucru despre el, ci faptul că până acum șase ani făcea parte din selecționata de rugby a Țării Galiilor under 21.Totul a început într-o seară, în pub. Gerwyn a aruncat în joacă câteva săgeți, iar cineva i-a remarcat talentul și l-a sfătuit să se apuce serios de darts.Așa a și făcut: a renunțat la rugby și s-a concentrat pe aruncarea săgeților la țintă.Acum a ajuns cel mai bun jucător din lume și pleacă acasă cu un premiu de peste jumătate de milion de euro. Rugby-ul a rămas totuși în sufletul lui: ar da darts-ul pentru o finală de Cupă Mondială împotriva Angliei.Gerwyn Price: "Nu m-am gândit într-un milion de ani că o să fac asta. Eram fericit că joc rugby, aş fi jucat pentru totdeauna. Am început să joc puţin darts local şi l-am întâlnit pe Barry. Mă trăgea mereu de mânecă să mă pregătesc, pentru ca sunt suficient de bun. Eu nu voiam, nu prea aveam timp, şi oricum dorinţa era să fiu jucător de rugby. Acum îmi e puţin dor de rugby, dar iubesc şi darts-ul".